《送义乌韦明府》
唐代·独孤及

妙年能致身，陈力复安亲。不惮关山远，宁辞簿领勤。

过江云满路，到县海为邻。每叹违心赏，吴门正早春。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。